Case ID: 1175900
Sentence 27: Cavabdeh isə çıxış edərək, həyat yoldaşı İddiaçı ilə xx.xx.2015-ci il tarixdə rəsmi nikahla ailə həyatı qurduqlarını, həmin evlilikdən xx.xx.2016cı il təvəllüdlü övladları X4 anadan olduğunu, ilk müddət səmimi ailə münasibətlərində olduqlarını, lakin sonralar həyat yoldaşının ona böhtan atdığını, onu xəyanət etməklə ittiham etdiyini, bu səbəbdən ayrı yaşadıqlarını, həyat yoldaşının onu xəyanət etməklə ittiham elədiyi şəxslə heç bir əlaqəsinin olmadığını, “Namiq” adlı şəxsin ona sataşdığını, ondan əlçəkməsi üçün sadəcə bir neçə dəfə ona mesaj yazdığını, yazılan mesajları gördükdən sonra həyat yoldaşının onu xəyanət etməklə günahlandırdığını, ona sataşan “Namiq” adlı şəxs barəsində müvafiq tədbir görülməsi üçün Şəki Şəhər - Rayon Polis şöbəsinə müraciət etdiyini, lakin həmin şəxsin törətdiyi əməlləri etiraf etmədiyini, “Namiq” adlı şəxsin sataşdığı yeganə xanım tək özünün olmadığını, başqa xanımlara da sataşaraq ailələrinin dağılmasına səbəb olduğunu qeyd edərək, həyat yoldaşı ilə hal-hazırda faktiki olaraq ayrıldıqlarını, evlililklərinin formal xarakterli olduğunu, həyat yoldaşının onu övladı ilə onu ayırdığını, lakin xx xxxx 2020-ci il tarixdən bu barədə şikayət etdikdən sonra polis şöbəsinin əməkdaşlarının köməkliyi ilə övladı xx.xx.2016-cı il təvəllüdlü X4 onun himayəsinə verildiyini, həmin tarixdən etibarən övladı ilə birgə yaşadığını, həyat yoldaşının maddi imkanının yaxşı olmasına baxmayaraq uşaqla maraqlanmadığını, uşağın lazımi ehtiyaclarını özünün təmin etdiyini bildirərək övladı xx.xx.2016-cı il təvəllüdlü X4 özünün himayəsində saxlanılması üçün müvafiq köməklik göstərilməsini komissiya üzvlərindən xahiş etmişdir.